stanford-oval/wikipedia huggingface dataset:
Kirkkonummen Masalan työväentalo
Historiaa

Masalan työväenyhdistys perustettiin vuonna 1906. Yhdistyksen jäsenet olivat pääasiassa rautatietä rakentamassa ollutta työväestöä. Työväenyhdistyksen kokousten järjestäminen oli vaikeaa, kun sopivia tiloja ei ollut käytössä. Maanomistajat eivät antaneet työväestön kokoontua edes maillaan. Kerran jopa nimismies tuli kieltämään kokouksen pidon ulkosalla. Vuosia myöhemmin yhdistys onnistui hankkimaan tontin, välikätenä kaupassa käytettiin työväenyhdistykseen kuulunutta Ulrik Rönnkvistiä. Hän osti tontin Masalan kartanon omistajalta ja myi sen eteenpäin työväenyhdistykselle vuonna 1915. Kauppahinta oli 1 600 markkaa. Tontin nimi oli Suomela, joka tuli myös työväentalon nimeksi. Työväentaloa rakennettiin talkoilla, ja se valmistui joulukuussa vuonna 1917. Tammikuussa 1918 syttyneen kansalaissodan vuoksi työväentalo joutiu takavarikkoon, josta se vapautui vuonna 1919.
Masala kuului Neuvostoliitolle vuonna 1944 luovutettuihin Porkkalan alueisiin. Samalla myös työväentalo jäi rajan taakse. Työväentalon irtaimisto sijoitettiin Rannikon työväentaloon. Kun Porkkala luovutettiin takaisin Suomelle vuonna 1956, havaittiin, että työväentalo oli hävitetty eikä siitä ollut jäljellä kuin maapohja. Masalan työväenyhdistys sai Suomen valtiolta korvauksen menetetystä työväentalosta. Rahat sijoitettiin Kirkkonummen Nuorisoseuran kanssa Nya Ljuslada -nimiseen nuorisoseurantaloon, jossa toimintaa jatkettiin. Vuonna 1984 Masalan työväenyhdistys myi entisen työväentalon tontin Rakennuskunta Hakalle. Tontille rakennetut talot sijaitsevat Suomelanpolulla. Näistä taloista työväenyhdistys osti itselleen kerhohuoneen.
Toimintaa työväentalolla

Toiminta työväentalolla oli alusta alkaen vilkasta. Siellä oli kokouksia, teatteria, juhlia, politiikkaa ja kunnallispolitiikkaa. Työväentalolla oli oma torvisoittokunta ja puhekuoro. Siellä toimivat myös Sos.dem. nuoriso-osasto ja sittemmin Työväen Urheiluliiton jäsenseura Masalan Masa. Monipuolisesta toiminnasta huolimatta kaikki eivät halunneet osallistua työväentalon toimintaan. 1930-luvun puolivälissä tanssiyhtye Dallapé soitti tansseissa ja veti salin täyteen tanssiväkeä. Työväentalon tanssilattiasta tuli tuolloin kuuluisa. Talvisodan aikana työväentalo oli Helsingistä evakuoitujen majapaikkana. Sodan jälkeen työväentalo talolle majoitettiin Hangon seudulta muuttaneita.
Charles-Villem Vallmann

| Charles-Villem Vallmann> Henkilötiedot |
| --- | --- |
Syntynyt: 29. toukokuuta 1933 Tallinna, Viro
Kuollut: 19. syyskuuta 2022 (89 vuotta) Tallinna, Viro
Kansalaisuus:   Viro  Neuvostoliitto
Uran tiedot
Pituus:  182 cm
Paino:  80 kg
Laji:  keihäänheitto
Valmentaja:  Viktor Vaiksaare Hans Torim
Saavutukset
Paras sijoitus maailmanrankingissa:  Maailmantilastossa: 1955: 7. (77,90)  1958: 8. (79,30)  1959: 10. (79,74)  1960: 7. (82,26)
Ennätykset:  82,26 (1960)
 Tietolaatikko päivitetty 31. tammikuuta 2023 
Charles-Villem Vallmann (29. toukokuuta 1933 Tallinna, Viro – 19. syyskuuta 2022) oli virolainen Neuvostoliittoa edustanut keihäänheittäjä ja myöhemmin Neuvosto-Viron valmentaja ja urheiluvaikuttaja.
Vallmann valmistui lukiosta vuonna 1958 ja Tallinnan pedagogisen instituutin liikuntatieteellisestä tiedekunnasta vuonna 1965.
Charles-Villem Vallmann aloitti urheilun veljensä Harry Vallmannin (1921–1994) aloitteesta vuonna 1949. Hän teki Neuvostoliiton nuorten ennätykset keihäänheitossa vuosina 1950–1951. Vuodesta 1957 Vallmannin valmentajana oli Hans Torim. Vuonna 1958 Vallmann oli 12. Euroopan mestaruuskilpailuissa Tukholmassa. Neuvostoliiton mestaruuskilpailuissa Valmann saavutti hopeaa 19588 ja 1959 ja kolme pronssia 1955–1957. Viron mestaruuksia hänelle tuli kuusi kertaa vuosina 1951–1964 sekä muita mitaleita kolme hopeaa ja yksi pronssi.
Vallamnn paransi sotia edeltäneen ajan Gustav Sulen Viron ennätystä vuonna 1955 tuloksella 77,90. Vuosina 1955–1960 hän paransi Viron ennätystä vielä viisi kertaa 77,90:stä 82,26:een ja oli neljällä kaudella (1955 ja 1958–1960) maailmanlistan kymmenen parhaan joukossa.
Charles-Villem Vallmann kuului Neuvostoliiton maajoukkueeseen neljä kertaa ja Viron maajoukkueeseen 29 kertaa. Vuonna 1964 hänet nimitettiin Neuvostoliiton maajoukkueen keihäänvalmentajaksi. Vuosina 1965–1971 hän toimi Tallinnan pedagogisen instituutin opettajana, vuosina 1971–1974 Tallinnan erityisoppilaitoksen apulaisjohtajana ja 1974–2009 Tallinnan yleisurheilukoulun Kalevin johtajana.
Muita tehtäviä Vallmannilla uudeleen itsenäistyneessä Virossa olivat 2001–2010 Viron Valmentajaliiton hallituksen jäsenyys sekä 1998–2001 Viron Kulttuurirahaston liikunta- ja liikuntarahaston hallituksen jäsenyys.
Korkatti

Korkatti voi tarkoittaa:
Paikkoja

Korkatti, järvi Haapavedellä
Korkatti, kohouma Haapavedellä
Korkatti, kylä Haapavedellä
Henkilöitä

Miika Korkatti (s. 1992), suomalainen lähitaikuri ja mentalisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korkatti”, voi hakea sivunnimihaulla, laajalla sivunnimihaulla tai tekstihaulla.
Chen Ning Yang

| Chen-Ning Franklin Yang> 楊振寧 |
| --- | --- |
 Chen-Ning Yang
Henkilötiedot
Koko nimi:  楊振寧
Syntynyt: 1. lokakuuta 1922 (ikä 102) Hefei, Anhui, Kiina
Kansalaisuus:   Yhdysvaltalainen
Koulutus ja ura
Tutkinnot:  National Southwestern Associated University Qinghuan yliopisto Chicagon yliopisto
Väitöstyön ohjaaja:  Edward Teller
Instituutti:  Institute for Advanced Study State University of New York at Stony Brook
Oppilaat:  Shou-Cheng Zhang
Tutkimusalue:  Fysiikka
Tunnetut työt:  Yangin–Baxterin yhtälö, Yangin–Millsin teoria, pariteetin puuttuminen heikkovuorovaikutuksessa alkeishiukkasten välillä
Palkinnot:   Nobelin fysiikanpalkinto (1957)
Chen-Ning Franklin Yang (kiin.: 楊振寧; pinyin: Yáng Zhènníng, s. 22. syyskuuta 1922) on yhdysvaltalaiskiinalainen fyysikko, joka on työskennellyt statistisen fysiikan ja symmetriaperiaatteiden parissa. Vuonna 1957 hän sai yhdessä Tsung-Dao Leen kanssa Nobelin fysiikanpalkinnon teoriasta, jonka mukaan alkeishiukkasten heikossa vuorovaikutuksessa ei ole pariteetti­symmetriaa. Teorian todensi kokeellisesti Chien-Shiung Wu.
Yang on tunnettu yhteistyöstään Robert Millsin kanssa. Yangin–Millsin teoriat ovat mittateorioita (engl. gauge theory), jotka ovat osa hiukkasfysiikan standardimallia.
Kooma

Kooma on syvän tajuttomuuden tila, jossa oleva henkilö ei tiedosta ympäristöään eikä reagoi minkäänlaisiin ulkoisiin ärsykkeisiin. Henkilöä ei voida myöskään herättää koomasta voimakkaillakaan ääni-, näkö-, tai kipuärsykkeillä. Syvässä koomassa potilas ei välttämättä pysty hengittämään, jolloin hänet voidaan pelastaa vain laittamalla hänet hengityskoneeseen.
Kooma voi aiheutua esimerkiksi voimakkaasta päähän kohdistuneesta iskusta (bilateraalinen vahinko aivoverkostoon), keskushermostollisesta sairaudesta tai neurologisesta vammasta. Muita mahdollisuuksia ovat aineenvaihdunnan sairaustilat, esimerkiksi kohonnut verensokeritaso diabeteksen yhteydessä. Potilas voidaan myös saattaa keinotekoiseen koomaan lääkkeiden avulla tarkoituksena aivokudoksen turvotuksen laskeminen, tai potilaan säästäminen äärimmäisiltä kiputiloilta.
Seuraukset

Kooman seurauksena voi olla täydellinen paraneminen, mutta joissain tapauksissa myös kuolema. Potilas voi kooman aikana osoittaa hereillä olemisen merkkejä (liikettä tai jopa puhetta) hänen ollessaan silti koomassa. Kooman pituus voi vaihdella muutamasta tunnista aina useisiin vuosiin asti. Yleensä kooma kestää muutamasta päivästä muutamaan viikkoon.
Pisimpään koomassa oli yhdysvaltalainen Edwarda O’Bara, joka vaipui koomaan 16-vuotiaana ja oli siinä 42 vuotta, kunnes kuoli. Puolalainen rautatieläinen Jan Grzebski oli koomassa 19 vuotta vuosina 1988–2007, mutta toipui.
Ennuste

Kooman jälkeen potilas voi toipua hiljalleen ja saavuttaa jälleen täyden fyysisen ja henkisen terveyden, kun taas jotkut tarvitsevat terapiaa, ja kaikki eivät palaudu koskaan täydellisesti. Koomasta voi myös siirtyä vegetatiiviseen tilaan, jolloin autonomiset elintoiminnot toimivat, mutta kognitiiviset aivotoiminnot eivät. Tässä tilassa hengitys toimii itsenäisesti, ja potilaalla on selkeät unirytmit toisin kuin koomassa. Potilas voi hereillä ollessaan reagoida kipuun ja liikkua, mutta liikkuminen ei ole tarkoituksenmukaista.
Aiheesta muualla

Kuvia tai muita tiedostoja aiheesta Kooma Wikimedia Commonsissa
Como tudo começou

|  Como tudo começou> Kappaleen tiedot |
| --- | --- |
Esittäjä(t):  Rui Bandeira
Säveltäjä(t):  Jorge do Carmo
Sanoittaja(t):  Tó Andrade
Euroviisutiedot
Vuosi:  1999
Maa:  Portugali
Kieli:  portugali
Sijoitus:  21.
Pisteet:  12
Sanat:  sanoitus
Como tudo começou on Rui Bandeiran esittämä kappale, jolla hän edusti Portugalia vuoden 1999 Eurovision laulukilpailussa Israelin Jerusalemissa.
Kappale sai Euroviisuissa 12 pistettä ja sijoittui 23 maan joukosta sijalle 21.
Cleveland-Hopkinsin kansainvälinen lentoasema

Cleveland-Hopkinsin kansainvälinen lentoasema (IATA: CLE, ICAO: KCLE) on 14 kilometriä lounaaseen Clevelandin keskustasta sijaitseva julkinen lentokenttä, joka on Ohion suurin lentoasema. Se perustettiin vuonna 1925, mikä tekee siitä Yhdysvaltain ensimmäisen paikallishallinnon omistaman lentokentän. Cleveland on Continental Airlinesin kolmanneksi suurin yhteysasema. Lentoonlähtöjä ja -laskuja oli yhteensä 244 719 vuonna 2007.[lähde? ]
Aiheesta muualla

Kuvia tai muita tiedostoja aiheesta Cleveland-Hopkinsin kansainvälinen lentoasema Wikimedia Commonsissa
Lentokentän sivusto
Cleveland-Hopkinsin kansainvälinen lentoasema (Form 5010 PDF) (englanniksi)
Cleveland Blues

| Cleveland Blues |
| --- | --- |
Perustettu:  1879
Paikkakunta:  Cleveland, Ohio
Lajit:  baseball
Cleveland Blues oli Major League Baseball -joukkue Clevelandista, joka pelasi National Leaguessa vuosina 1879-1884. Joukkueen paras sijoitus oli kolmas sija vuonna 1880. Joukkueessa pelannut Ned Hanlon on valittu Baseball Hall of Fameen vuonna 1996.
Aiheesta muualla

baseball-reference:joukkueen tilastot
Knut Torbjørn Eggen

| Henkilötiedot |
| --- | --- | --- |
Koko nimi: Knut Torbjørn Eggen
Syntymäaika: 1. marraskuuta 1960
Syntymäpaikka: Orkdal, Norja
Kuolinaika: 20. helmikuuta 2012 (51 vuotta)
Kuolinpaikka: Moss, Norja
Seurat
| Vuodet | Seura | O (M) |
| 1978–1991 |  Rosenborg BK | 221 (10) |
Maajoukkue
|  |  Norjan maajoukkue | 4 (0) |
Valmennusura
1994–1996 1997–2001 2002–2004 2005 2006:  Aalesunds FK  Moss FK  Fredrikstad FK  Fredrikstad FK (apuv.)  Fredrikstad FK
 Seurajoukkueuran tilastot kattavat vain kansalliset sarjat.
Knut Torbjørn Eggen (1. marraskuuta 1960 – 20. helmikuuta 2012) oli norjalainen jalkapallovalmentaja ja entinen pelaaja.
Eggen oli toisen polven jalkapalloilijoita, hänen isänsä Nils Arne Eggen teki pitkän työn Rosenborgin päävalmentajana ja kuuluu norjalaisen jalkapallon legendoihin.
Ura pelaajana

Eggen aloitti peliuransa pienessä Orkdal IL:n joukkueessa, josta siirtyi 1978 Rosenborgin organisaatioon. Hän edusti trondheimläissuraa 13 kauden ajan, ja pelasi myös isänsä alaisuudessa. Kaikkiaan hän pelasi seurassa 221 liigaottelua tehden niissä 10 maalia. Hän voitti seuran kanssa kolme Norjan mestaruutta. Maajoukkuetasolla Eggen edusti Norjaa neljässä maaottelussa.
Ura pelaajana > Meriitit pelaajana

Norjan mestaruus (3): 1985, 1988, 1990
Hopeaa (2): 1989, 1991
Norjan cup (2): 1988, 1990
Hopeaa: 1991
Ura valmentajana

Eggen aloitti valmennusuransa 1994 Aalesunds FK:n päävalmentajana. 1997 hän siirtyi 1. divisioonassa pelanneen Moss FK:n päävalmentajaksi. Eggenin isä Nils Arne oli luotsannut samaa seuraa 1980-luvun lopulla. Nuoremman Eggenin johdolla Moss oli toinen 1. divisioonassa kauden 1997 päätteeksi ja nousi pääsarjaan. Hänen johdollaan seura sijoittui seuraavina kausina sijoille sarjan keskikastiin.
Kauden 2001 päätteeksi Eggen jätti Mossin ja siirtyi 2. divisioonassa pelanneen Fredrikstad FK:n päävalmentajaksi. Ensimmäisellä kaudellaan hän johdatti seuran divisioonan voittoon ja kaudella 2003 tuli 1. divisioonan hopeaa ja nousu pääsarjatasolle. Hän johdatti seuran ensimmäisellä pääsarjakaudellaan sijalle 10. Kaudella 2005 hän toimi seuran kakkosvalmentajana legendaarisen Egil Olsenin luotsatessa seuraa. Sijoitus putosi pykälällä ja Olsen teki kauden päätteeksi tilaa Eggenille. Kausi 2006 päättyi kahdeksanteen sijaan. Jättipotin seura nappasi Norjan cupissa, jonka loppuottelussa se kaatoi Sandefjordin maalein 3–0. Kauden jälkeen Eggen jätti yllättäen tehtävänsä seuran peräsimessä. Syynä olivat erimielisyydet seuran urheilutoimenjohtaja Morgan Andersenin kanssa.
Elokuussa 2007 Eggen siirtyi Rosenborgin urheilutoimenjohtajaksi. Hän jätti tehtävänsä sairauden vuoksi toukokuussa 2008. Elokuussa hän palasi työtehtävien pariin ja toimi siitä lähtien Mossin urheilukoulussa valmennuksen opettajana. Hän toimi myös koulutus- ja johtotehtävissä Moss FK:n organisaatiossa.
Eggen kuoli 51-vuotiaana 20. helmikuuta 2012. Kuolinsyytä ei kerrottu julkisuuteen.  Lokakuussa 2013 Eggenin isä Nils Arne kertoi poikansa tehneen itsemurhan.
Ura valmentajana > Meriitit valmentajana

Norjan cup: 2006
Norjan 1. divisioona
Hopeaa (2): 1997, 2003
Norjan 2. divisioona: 2002
Kovera kulma

Kovera kulma tarkoittaa geometriassa kulmaa, joka mahtuu oikokulman sisälle, eli on suuruudeltaan alle 180°. Koveria kulmia ovat sekä terävät että tylpät kulmat ja suora kulma. Oikokulma ei ole kovera kulma.
Nollakulma
Terävä kulma
Suora kulma
Tylppä kulma
Koveran kulman suplementtikulma on kovera kulma ja sen eksplementtikulma on kupera kulma.
Koverien kulmien mitta-arvoja

Riippuen käytettävästä mitta-asteikosta, kovera kulma α on suuruudeltaan
0^{\circ }\leq \alpha <180^{\circ } (asteina), kun täysi kulma on 360°.
0\leq \alpha <200 gon, kun täysi kulma on 400 gon.
0\leq \alpha <\pi  (rad), kun täysi kulma on  2\pi .
Trigonometriset arvot

Kun α on kovera kulma, saavat trigonometriset funktiot seuraavia arvoja (lähde kaikissa ):
0\leq \sin \alpha <1.
-1<\cos \alpha \leq 1.
-\infty <\tan \alpha <\infty .
-\infty <\cot \alpha <\infty .
-\infty <\sec \alpha <-1 tai  1\leq \sec \alpha <\infty
1<\csc \alpha <\infty .
Christine Brenk

Christine Brenk on saksalainen taidemusiikin laulaja, äänialaltaan sopraano. Hän syntyi Pforzheimissa ja opiskeli laulamista kotimaassaan yliopistotasolla kahden professorin – Eva-Maria Molnarin ja Rudolf Pierriayn – johdolla. Brenk myös täydensi opintojaan Lontoossa Laura Sartin johdolla. Sittemmin Brenk osallistui Geoffrey Parsonsin, Charles Brettin ja Judith Beckmannin mestarikursseille. Hän sai Wagner-liitolta stipendin ja voitti palkinnon valtakunnallisessa laulukilpailussa Berliinissä.
Brenk piti konserttikiertueita Novosibirskissä, Portugalissa ja Unkarissa. Oopperadebyyttinsä Brenk piti vuonna 1991 Schwetzingenissä Paminan roolissa Taikahuilussa. Brenk on omistanut aikaansa myös yksinlaulu- ja konserttilaulannalle. Hän on osallistunut Bachin Jouluoratorion levyttämiseen.
Koripallon Euroopan-mestaruuskilpailut 1959

Vuoden 1959 koripallon Euroopan-mestaruuskilpailut pelattiin Istanbulissa, Turkissa 21.–31. toukokuuta. Kisoihin osallistui 17 maata. Mestaruuden voitti Neuvostoliitto, hopeaa saavutti Tšekkoslovakia ja pronssia Ranska. Turnauksen arvokkain pelaaja oli Neuvostoliiton Viktor Zubkov ja korikuningas Jugoslavian Radivoj Korać.
Sijoitukset

Neuvostoliitto
Tšekkoslovakia
Ranska
Unkari
Bulgaria
Puola
Belgia
Romania
Jugoslavia
Italia
Israel
Turkki
Suomi
Länsi-Saksa
Espanja
Itävalta
Iran
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  NeuvostoliittoValdis Muižnieks Maigonis Valdmanis Vladimir Torban Guram Minašvili Viktor Zubkov Arkadi Botškаrjov Jānis Krūmiņš Mihail Semjonov Juri Kornejev Gennadi Volnov Aleksandr Petrov Mihail StudenetskiPäävalmentaja: Stepan Spandarjan |  TšekkoslovakiaJaroslav Tetiva Jaroslav Křivý Miroslav Škeřík Boris Lukášik Dušan Lukášik František Konvička Jiří Šťastný Zdeněk Rylich Jiří Baumruk Bohumil Tomášek Jaroslav Šíp Bohuslav RylichPäävalmentaja: Gustáv Hermann |  RanskaMaxime Dorigo André Chavet Robert Monclar Christian Baltzer Lucien Sedat Henri Villecourt Jérôme Christ Henri Grange Bernard Mayeur Michel Rat Philippe Baillet Jean-Claude LefèbvrePäävalmentaja: André Buffière |
Aiheesta muualla

1959 European Championship for Men FIBA Archive (englanniksi)
Kovenantti

Kovenantti eli sopimusvakuus on luottosopimukseen otettava erityisehto, jolla velallinen sitoutuu tiettyihin maksukykyään turvaaviin järjestelyihin.
Kovenantti muistuttaa vakuutta, mutta siihen ei liity vakuusesinettä tai kolmannen osapuolen antamaa sitoumusta.
Kovenanttien tyyppejä

Kovenanttien pääryhmiä ovat tunnusluku- eli finanssikovenantit ja muut kovenantit.
Tunnuslukukovenantissa velallisen taloudellista asemaa mitataan jollain taloudellisella muuttujalla, esimerkiksi velkaantumisasteella. Tunnusluvulle sovitaan raja. Tunnusluvun muuttuminen sovittua negatiivisemmaksi johtaa seuraamukseen kuten luoton irtisanomiseen tai koron nousuun. Voidaan myös sopia sellaisesta kovenantista, että tunnusluvun positiivinen muutos vaikuttaa velallisen eduksi, esimerkiksi koron laskuun.
Muile kovenanteille on tyypillistä, että velallinen ei saa ryhtyä tiettyihin toimiin ilman luotonantajan lupaa. Kovenantti voi olla esimerkiksi omaisuuden panttaus- tai luovutuskielto. Velallisella voi myös olla tiedonantovelvollisuus taloudelliseen asemaansa vaikuttavista muutoksista.
Kovenanttien käyttö

Kovenantteja käytetään tavallisimmin kansainvälisessä luottokaupassa. Kovenanttien käyttö perustuu vastaavaan tarpeeseen kuin vakuuksien: luotonantaja haluaa pienentää luoton takaisinmaksuun liittyvää riskiään. Riskin pienentäminen toteutetaan pyrkimällä varmistamaan luotonsaajan maksukyky tulevaisuudessakin puuttumalla jonkin verran velallisen toimintaan. Kovenantteihin ei liity vakuuksille tyypillisiä etu- ja erioikeuksia.
Kovenanttien avulla turvataan ensinnäkin velallisen liiketoiminnan pysyminen terveenä eli estetään maksukyvyttömyyden ajankohtaistuminen. Toisaalta niillä turvataan velkojan mahdollisuus saada hyvissä ajoin tietoja velallisen taloudelliseen asemaan vaikuttavista riskeistä. Kolmanneksi kovenantti voi turvata velkojan asemaa velallisen maksukyvyttömyystilanteessa esimerkiksi kieltämällä velallista antamasta vakuuksia muille velkojille (nk. negative pledge-sitoumus).
Kovenanttien käyttö kansainvälisessä kaupassa johtuu velkojien yhdenvertaisuudesta ja käytännön syistä: rajat ylittävään luotonantoon liittyy useita käytännön hankaluuksia. Toisaalta vakuuksia ei ehkä voida pyytääkään, jos luotonhakija on merkittävämpi toimija kuin luotonantaja.
Curlingin Continental Cup

Curlingin Continental Cup on vuosittain järjestettävä curlingturnaus, jossa Pohjois-Amerikka ja Eurooppa kilpailevat vastakkain. Kilpailumuoto on mukailtu golfin Ryder Cupista. Turnaus pidettiin ensimmäisen kerran vuonna 2002.
Turnaukseen osallistutaan kuudella joukkueella (kolme nais- ja kolme miesjoukkuetta). Turnausta ei järjestetä olympiavuosina.
Suomi edusti Eurooppaa vuonna 2006 joukkueella Markku Uusipaavalniemi, Kalle Kiiskinen, Jani Sullanmaa ja Teemu Salo.
Aiheesta muualla

Virallinen sivu (Arkistoitu – Internet Archive)
Kharg

| Kharg |
| --- | --- |
 Kharg vuonna 1973.
 Kharg
Koordinaatit:  29°14′18″N, 50°18′36″E
Vesialue:  Persianlahti
Pinta-ala:  1 491 km²
Valtio
Valtio:   Iran
Provinssi:  Bušehr
Väestö
Väkiluku:  7 720 (v. 2011)
Suurin kaupunki:  Kharg
Infobox OKNimi-testi OK: 
Kharg on Iraniin kuuluva saari Persianlahdella. Saarella on noin 7 000 asukasta ja se on huomattava öljyterminaali. Strategisen asemansa takia sillä on myös laivaston tukikohtia.
Maantiede

Kharg on saari Iranin Bušehrin provinssissa Persianlahdella noin 50 kilometriä Bušehrin satamasta luoteeseen ja 30 kilometriä Ganavan satamasta länteen. Khargista pohjoiseen sijaitsee Kargun saari. Khargin pinta-ala on noin 210 km². Sen korkein kohta on noin 80 metriä merenpinnasta. Saaren sisämaassa on kukkuloita, sekä pohjois- ja etelärannikolla kallioita. Saaren karun maaperän takia sillä ei kasva juurikaan kasvillisuutta, eikä eläimistöä. Nykyisin huomattava osa saaresta on teollisuusaluetta öljylaitoksineen.
Kesät ovat kuumia ja kosteita. Talvet ovat leutoja.
Historia

Vanhimmat arkeologiset merkit ihmisasutuksesta saarella ovat kaksi suurta hautaa, jotka ovat ilmeisesti palmyralaisen taiteen innoittamia. Mahdollisesti saarella on ollut jonkinlaista palmyralaista asutusta. Toisaalta vaikutteet voivat olla saapuneet yksinkertaisemmin kauppareittejä pitkin. Merkkejä on myös mahdollisista juutalaisista hautauksista. Sittemmin saarella on ollut kristitty yhteisö. Saarella oleva kirkkokompleksin raunio on suurin laatuaan Persianlahden alueella. Sittemmin islamilaisissa lähteissä kuvaillaan saarta helmenkalastuksen puolesta.
Hollannin Itä-Intian kauppakomppanian laivat saapuivat vuonna 1645. Seuraavan vuosisadan puolella he perustivat Mosselsteyn-nimisen linnoituksen saarelle ostettuaan sen Nasir Waqai-nimiseltä arabiruhtinaalta. Hollantilaiset harjoittivat helmenkalastusta ottaen välillä yhteen rannikon arabien kanssa. Hollantilaisten kausi päättyi 12 vuoden jälkeen vuonna 1766 Mir Muhanna -nimisen arabipäällikön vallattua saaren. Englannin Itä-Intian kauppakomppania teki joitakin yrityksiä vaikutusvaltansa ulottamiseksi saarelle 1700-luvulla ja vuonna 1807 se oli tarkoitus antaa Persian šaahin liittolaismaa Ranskalle. Ranskalaishanke päättyi välirikkoon vuonna 1809 ja sittemmin vuosina 1837 ja 1856 saarta miehittivät britit.
Toisen maailmansodan jälkeen saari oli hyvin harvaan asutettu. Sillä pidettiin joitakin poliittisia vankeja mantereelta. Tilanne muuttui 1950-luvulla, kun saaresta tuli huomattava öljyterminaali. Sille vedettiin merenalainen öljyputki Ganavan satamasta mantereelta. Pian saaren öljyterminaalin vientikapasiteetti oli 3 miljoonaa tynnyriä päivässä ja laitosten koko oli vain Saudi-Arabian Raʾs Tanuraa pienempi. Saarelta vietiin myös lannoitteita ja nestekaasua. Irakin–Iranin sodan aikana Irakin ilmavoimat tekivät iskuja saarelle ja suurin osa sen öljylaitoksista tuhoutui. Iran keskitti öljylaitoksiaan sittemmin kauemmas Irakin lentokoneiden ulottuvilta Persianlahden itäosiin. Laitoksia Khargilla alettiin korjaamaan sodan jälkeen.
Liikenne

Kharg on saaren kaakkoispuolella. Saarella on myös lentokenttä.
Strategisen asemansa takia saari on myös huomattava sotilastukikohta. Sillä on Iranin laivaston ja Iranin vallankumouskaartin laivaston laitoksia.
Väestö ja talous

Vuonna 2011 saaren asukasluku oli noin 7 720. Väkiluku on kasvanut huomattavasti sitten vuoden 1956, jolloin se oli vain 650. Asukasluku on kasvanut lähinnä saaren teollistumisen takia.
Saaren talous liittyy nykyisin sen asemaan öljyterminaalina. Monet öljyä kuljettavat supertankkerit lastataan Khargilla.
Historiallisesti saaren asukkaat elivät maanviljelyllä kasvattaen esimerkiksi taateleja, sitrushedelmiä ja viinimarjoja. Kasteluun käytettiin pohjavettä kastelukanavilla. Saarella harjoitettiin myös kalastusta ja helmenpyyntiä.
Palmyralainen hauta Khargilla.
Paikallisia lapsia vuonna 1958.
Khargin öljyterminaalia vuonna 1967.
Konstantinopolin piiritykset

Tuntematon tekijä, Viimeinen Konstantinopolin piiritys, 1499.
Konstantinopoli piiritettiin 11 kertaa Bysantin valtakunnan aikana. Kahden piirityksen ansiosta Konstantinopoli vapautui Kreikan vallasta: ristiretkeläisten vuonna 1204 ja lopullisesti osmanien 1453, ja niiden jälkeen kaupunki islamilaistettiin.
Persialaisten ja arabien piiritykset

Konstantinopolin ensimmäinen piiritys vuonna 626, piirittäjinä avaarit ja sassanidit.
Ensimmäinen arabien tekemä piiritys vuosina 674–678.
Toinen arabien tekemä piiritys vuosina 717–718.
Bulgaarien ja russien piirtykset

Bulgaarit piirittivät kaupungin vuonna 813.
Russien tekemä piiritys vuonna 860.
Russien tekemä piiritys vuonna 941.